CELEX: E2014J0008
Language: et
Date: 2014-11-10 00:00:00
Title: Kohtu otsus, 10. november 2014, kohtuasjas E-8/14 – EFTA järelevalveamet vs. Island (Lepinguosalise kohustuste täitmata jätmine – Direktiivi 2009/38/EÜ – Rakendamata jätmine)

13.5.2015   
            
            
               ET
            
            
               Euroopa Liidu Teataja
            
            
               C 158/15
            
         KOHTU OTSUS,
   10. november 2014,
   kohtuasjas E-8/14
   EFTA järelevalveamet vs. Island
   (Lepinguosalise kohustuste täitmata jätmine – Direktiivi 2009/38/EÜ – Rakendamata jätmine)
   (2015/C 158/09)
   Kohtuasjas E-8/14, EFTA järelevalveamet vs. Island, on esitatud TAOTLUS, et kohus sedastaks, et olles jätnud ettenähtud tähtajaks vastu võtmata Euroopa Majanduspiirkonna lepingu XVIII lisa punktis 27 viidatud õigusakti (Euroopa Parlamendi ja nõukogu 6. mai 2009. aasta direktiiv 2009/38/EÜ Euroopa töönõukogu asutamise või töötajate teavitamise ja nendega konsulteerimise korra sisseseadmise kohta liikmesriigiülestes ettevõtetes või kontsernides (uuesti sõnastatud), mida on kohandatud lepingule selle protokolliga nr 1 ja EMP ühiskomitee 30. aprilli 2010. aasta otsusega nr 54/2010) rakendamiseks vajalikud meetmed ja/või jättes järelevalveametile kõnealustest meetmetest teatamata, on Island jätnud täitmata oma kohustused, mis tulenevad kõnealusest õigusaktist ja EMP lepingu artiklist 7. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 10. novembril 2014 otsuse, mille resolutiivosa on järgmine:
   Kohus:
   
               1.
            
            
               sedastab, et olles jätnud ettenähtud tähtajaks vastu võtmata Euroopa Majanduspiirkonna lepingu XVIII lisa punktis 27 viidatud õigusakti (Euroopa Parlamendi ja nõukogu 6. mai 2009. aasta direktiiv 2009/38/EÜ Euroopa töönõukogu asutamise või töötajate teavitamise ja nendega konsulteerimise korra sisseseadmise kohta liikmesriigiülestes ettevõtetes või kontsernides (uuesti sõnastatud), mida on kohandatud lepingule selle protokolliga nr 1 ja EMP ühiskomitee otsusega nr 54/2010) rakendamiseks vajalikud meetmed ja/või jättes järelevalveametile kõnealustest meetmetest teatamata, on Island jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2.
            
            
               kohustab Islandi kandma menetluskulud.